Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 1 Pv 21/13/8810	Spišská Nová Ves, 4.9.2014
EEČ : 2-68-1458-2014

U Z N E S E N I E

Trestná vec:	obvinený XXXXX a spol.  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 24.4.2013, spisová značka 1 Pv 21/13/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 28. októbra 2012, v čase okolo 21.45 h, v obci Bijacovce, v pohostinstve zvanom Eso club s popisným číslom 137, po predchádzajúcej spoločnej dohode i spoločne s XXXXX fyzicky napadli XXXXX takým spôsobom, že najprv ho XXXXX rukami strkal do oblasti hrudníka, XXXXX ho udrel sklenenou pivovou fľašou do zadnej časti hlavy a päsťami ho udieral do hlavy i hrudníka, XXXXX sa ho pokúsil udrieť drevenou stoličkou, ktorú mu však XXXXX vyrazil, následne ho XXXXX barovou stoličkou udrel do oblasti hrudníka, XXXXX hodil po XXXXX ďalšiu sklenenú pivovú fľašu, ktorou ho však netrafil, XXXXX ho raz kopol nohou do oblasti hrudníka, následne ho XXXXX časťou rozbitej pivovej fľaše udrel do oblasti čela a následne ho XXXXX spolu so XXXXX viackrát udierali päsťami po hlave, hrudníku i bruchu, čím mu spôsobili pomliaždenie hlavy, tržnú ranu v čelovej oblasti vľavo a pomliaždenie hrudníka vľavo s dobou liečenia podľa znaleckého posudku v trvaní 14 dní.

Uznesením prokurátora Okresnej prokuratúry Spišská Nová Ves zo dňa 24.4.2013, spisová značka 1 Pv 21/13/8810, bola určená všetkým obvineným skúšobná doba v trvaní 14 mesiacov.
Odôvodnenie:
Uznesenie o podmienečnom zastavení trestného stíhania obvinených XXXXX a XXXXX nadobudlo právoplatnosť dňa 21. 05. 2013 a skúšobná doba uplynula dňa 21. 07. 2014. 

Zo správ z Okresného riaditeľstva PZ v Poprade, z  Okresného úradu v Spišskej Novej Vsi i lustráciou na Okresnej prokuratúre v Spišskej Novej Vsi, ako aj z odpisu z registra trestov bolo zistené, že  obvinení XXXXX a XXXXX  sa v skúšobnej dobe od 21. 05. 2013 do 21. 07. 2014 nedopustili žiadnej trestnej činnosti, ani inej protispoločenskej činnosti. 

Podľa § 217 ods. 1 Trestného poriadku, ak obvinený  v priebehu skúšobnej doby viedol riadny život,  splnil  povinnosť nahradiť spôsobenú škodu a vyhovel aj ďalším  uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení, alebo o pokračovaní v trestnom stíhaní vydá uznesenie. 

Vzhľadom  na  to,  že  obvinení  splnili  podmienky  pre  rozhodnutie  v  zmysle 
§ 217 ods. 1 Trestného poriadku, bolo potrebné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Gardošíková
prokurátorka